rejauldu/bengali-wikipedia huggingface dataset:
ইরিনা তোইদি  (১৯০৭- আগস্ট ১৯৯৯) ছিলেন নকশবন্দি - মোজাদ্দেদী তরিকার একজন রাশিয়ান বংশদ্ভূত নারী দীক্ষাগুরু।   জন্ম  তিনি রাশিয়ায় জন্মগ্রহণ করেন এবং শিক্ষার্জন করেন ভিয়েনা ও প্যারিসে।   সংসার  ইরিনা দ্বিতীয় বিশ্বযুদ্ধের পর একজন ব্রিটিশ নেভি অফিসারের সাথে বিবাহ বন্ধনে আবদ্ধ হন যিনি ১৯৫৪ সালে মৃত্যু বরণ করেন।   মতাদর্শ  স্বামীর মৃত্যু ইরিনার মাঝে আধ্যাত্মিক জ্ঞান তাড়নার জন্ম দেয়। সে সূত্রে ১৯৫৯ সালে তিনি ভারত সফর করেন। সেখানে তিনি রাধা মোহন লাল নামের নকশবন্দি- মোজাদ্দেদী তরীকার একজন হিন্দু ধর্মগুরুর সান্নিধ্য লাভ করেন। তাকে তিনি ভাই ছাহেব (বড় ভাই) বলে সম্বোধন করতেন। ফলে তিনি হয়ে উঠেন নকশবন্দি- মোজাদ্দেদী তরীকায় দীক্ষা গ্রহণ করা প্রথম পশ্চিমা নারী।Neither of the East nor of the West: The Journey of the Naqshbandiyya-Mujaddidiyya from India to America  দীক্ষাগুরুর প্রথম উপদেশ ছিল, তিনি যেন তার সাধনার প্রতিটি দিক ও সমস্যাদি একটি ডায়েরীতে নিয়মিত লিপিবদ্ধ করেন। তিনি ভবিষ্যদ্বানী করে বলেন, এ ডায়েরী একদিন একটি বইয়ে পরিণত হবে এবং জগৎবাসী তা হতে উকৃত হবে। সত্যিই ডায়েরীটা ‘ডটার অব ফায়ারঃ এ্যা ডায়েরী অব স্পীরিচ্যুয়্যাল ট্রেইনিং উইথ এ ছুফি মাষ্টার’ নামে নাম বই আকারে প্রকাশ লাভ করে।The Golden Sufi Center Daughter of Fire: A Diary of A Spiritual Training with A Sufi Master  এ দিনলিপিটিতে সন্নিবেশিত হয় পাঁচ বছরের ঘটনাবলী। এটি আধ্যাত্মগুরুর সহিত একজন  শিষ্যের সম্পর্ক ও সাধনার ঘটনাবলী সংবলিত পশ্চিমা সাহিত্যে পঠিত সবচাইতে ব্যাপক বিধৃত গ্রন্থ। বইটি সংক্ষিপ্তাকারে প্রথম প্রকাশিত হলে ব্যাপক সাড়া তোলে। যা বিক্রিত হয় ১০০,০০০ সংখ্যা ও অনূদিত হয় পাঁচটি ভাষায়। পরবর্তীতে পূর্ণ কলেবরে প্রকাশিত হলে তারও বিক্রি হয়ে যায় ৪০,০০০ সংখ্যা যা এখনো গোল্ডেন ছুফি সেন্টার কর্তৃক আজও প্রকাশিত হয়ে থাকে।Available Translations English, French, German, Italian, and Spanish  দীক্ষাগুরু ১৯৬৬ সালে মৃত্যু বরণ করলে ইরিনা ইংল্যান্ডে ফিরে লন্ডনের উত্তরাঞ্চলে ছুফি সাধনার একটি সঙ্ঘ প্রতিষ্ঠা করেন। পর্যায়ক্রমে এ সঙ্ঘটি ইরোপ ও আমেরীকাতে বিস্তৃতি লাভ করে। লিইউল্যান ভোগেন লী-কে স্থলাভিষিক্ত করে ইরিনা তোইদি ১৯৯২ সালে অবসর গ্রহণ করেন।The Golden Sufi Center Biography of Irina Tweedie   রচিত গ্রন্থ   দ্যা ক্যাজম অব ফায়ারঃ এ ওমেনস এক্সপেরিয়্যান্স উইথ দ্যা টিচিং অব এ ছুফি মাষ্টার (The Chasm of Fire: A Woman's Experience With the Teachings of a Sufi Master) - এ্যালিমেন্ট বুক (Element Books), ১৯৯৩.  ডটার অব ফায়ারঃ এ ডায়েরী অব এ স্পিরিচ্যুয়্যাল ট্রেনিং উইথ এ ছুফি মাষ্টার/ Daughter of Fire: A Diary of a Spiritual Training with a Sufi Master. দ্যা গোল্ডেন ছুফি সেন্টার (The Golden Sufi Center), ১৯৯৫.   ডিভিডি   দ্যা নক্সবন্দি প্যাথ, ইরিনা তোইদি (The Naqshbandi Path, Irina Tweedie)- ১৯৯১ সালে রেকর্ডে কৃত, ২০০৯ সালে গোল্ডেন ছুফি সেন্টার কর্তৃক প্রকাশিত।  ব্রান্ডেড বাই গডঃ ইন্টারভিউ উইথ ইরিনা তোইদি (Branded by God: Interviews with Irina Tweedie) - ১৯৮০’র দশকের শেষাংশে রেকর্ড কৃত, ২০০৫ সালে গোল্ডেন ‍ছুফি সেন্টার কর্তৃক প্রকাশিত।   নিবন্ধ সমূহ   ইরিনা তোইদির নিবন্ধ ও সাক্ষাৎকার সমূহ (Articles and Interviews with Irina Tweedie).   মৃত্যু  তিনি ১৯৯৯ খৃষ্টাব্দের আগস্ট মাসে মৃত্যু বরণ করেন।   আরও দেখুন   ছৈয়দ জিয়াউল হক  মার্টিন লিংগস  ফ্রিটজফ স্যাচুন  রেন জুনুন  স্যামুয়েল এল লুইস   তথ্যসূত্র   বিষয়শ্রেণী:পাশ্চাত্যের ছুফি ধারা বিষয়শ্রেণী:১৯০৭-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:২০শ শতাব্দীর ব্রিটিশ লেখিকা বিষয়শ্রেণী:ধর্মীয় লেখিকা বিষয়শ্রেণী:সুফি লেখক
চাও মসজিদ একটি কাঠের তৈরি মসজিদ। এটি আচারার অঞ্চলের চাও গ্রামে অবস্থিত।   ইতিহাস  এই মসজিদটি বাতুমির লাজ কারিগরদের দ্বারা ১৯০৯ থেকে ১৯১২ সালের মধ্যে নির্মিত হয়। ১৯৯৩ থেকে ১৯৯৫ সালের মধ্যে এটি পুনঃসংস্কার করা হয়। ১৯৩৬ সালে সোভিয়েত কর্তৃপক্ষের আদেশে মসজিদটির প্রথম মিনারটি ভেঙে ফেলা হয়। একই বছরে মসজিদটিকে একটি গুদামে এবং পাশের মাদ্রাসাটিকে একটি সামাজিক ক্লাবে রূপান্তর করা হয়। মসজিদের ভেতরের অংশ ভুট্টা গাছের মোটিফ আঁকা চিত্রকর্ম দিয়ে সাজানো হয়েছে। মসজিদটির উচ্চতা ৪.৩ মিটার, দৈর্ঘ্য ৯.২ মিটার এবং প্রস্থ ৭.৫ মিটার। মসজিদে ব্যবহৃত ঢেউখেলানো ধাতব আবরণ তুরস্ক থেকে এবং কার্পেটগুলো বাতুমি থেকে আনা হয়েছিল।   উল্লেখযোগ্য তথ্য   বিষয়শ্রেণী:আচারার স্থাপনা ও কাঠামো বিষয়শ্রেণী:জর্জিয়ার (দেশ) মসজিদ
দেলোয়ার হোসেন (জন্ম: অজানা — মৃত্যু: ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ২৭-০৩-২০১২   জন্ম ও শিক্ষাজীবন  দেলোয়ার হোসেনের জন্ম ব্রাহ্মণবাড়িয়া জেলার  আখাউড়া উপজেলার নিলাখাদ গ্রামে। তার বাবার নাম আবদুল হাই এবং মায়ের নাম রোকেয়া বেগম। তার স্ত্রীর নাম শাহানা বেগম। এ দম্পতির দুই ছেলে ও তিন মেয়ে।   কর্মজীবন  ১৯৭১ সালে দেলোয়ার হোসেন চাকরি করতেন পাকিস্তান সেনাবাহিনীতে। সে সময়ে তিনি কুমিল্লা সেনানিবাসে কর্মরত ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ২ নম্বর সেক্টরের গঙ্গাসাগর সাবসেক্টরে। পরে তাকে নিয়মিত মুক্তিবাহিনীর নবম ইস্ট বেঙ্গল রেজিমেন্টে অন্তর্ভুক্ত করা হয়। চন্দ্রপুর যুদ্ধের কয়েক দিন আগে কালাছড়া চা-বাগান আক্রমণেও তিনি অংশ নিয়ে সাহসিকতার সঙ্গে যুদ্ধ করেন। দেলোয়ার হোসেন স্বাধীনতার পর বাংলাদেশ সেনাবাহিনীতেই চাকরি করেন। ১৯৯৩ সালে সেনাবাহিনীর চাকরি থেকে অবসর নিয়ে আইন পেশায় যোগ দেন।   মুক্তিযুদ্ধে ভূমিকা  ব্রাহ্মণবাড়িয়া জেলার কসবা উপজেলার অন্তর্গত চন্দ্রপুর এলাকা। এর অবস্থান কসবা রেলস্টেশন থেকে তিন মাইল উত্তরে। এখানে ছিল পাকিস্তান সেনাবাহিনীর শক্ত এক প্রতিরক্ষা অবস্থান। ১৯৭১ সালের ২২ নভেম্বর এ অবস্থানে পাকিস্তান সেনাবাহিনীর প্রতিরক্ষা অবস্থান বেশ সুবিধাজনক স্থানে ছিলো। সেখানে আক্রমণ চালানোর উদ্যোগও বেশ বিপজ্জনক ছিলো। আক্রমণ করলে মুক্তিযোদ্ধাদেরই ক্ষয়ক্ষতি হতো বেশি। তার পরও মুক্তিযোদ্ধারা আক্রমণ চালালেন। তুমুল যুদ্ধ চলতে থাকল। মুক্তিযোদ্ধাদের একাধিক দলের মধ্যে একটিতে ছিলেন দেলোয়ার হোসেন। আক্রমণ চালিয়েও তারা ব্যর্থ হলেন। পাকিস্তানিদের আক্রমণে শহীদ ও আহত হলেন অসংখ্য মুক্তিযোদ্ধা। এ যুদ্ধের পরিকল্পনা শুরু হয় ১৮ নভেম্বর। ভারতীয় বাহিনীর সঙ্গে যৌথভাবে এ আক্রমণ চালানোর সিদ্ধান্ত নেওয়া হয়। বাংলাদেশ বাহিনীর কোম্পানি পরিচালনা করেন খন্দকার আবদুল আজিজ (বীর বিক্রম), (প্রকৃত নাম খন্দকার আজিজুল ইসলাম)। পরিকল্পনা মোতাবেক বাংলাদেশ বাহিনী ও ভারতীয় বাহিনী যৌথভাবে আক্রমণ করে। চন্দ্রপুরে দেলোয়ার হোসেন যুদ্ধ করেন। তার চোখের সামনে শহীদ হন কয়েকজন সহযোদ্ধা। তিনি নিজেও যুদ্ধে একপর্যায়ে আহত হন। আহত অবস্থায়ও যুদ্ধ চালিয়ে যান। একপর্যায়ে নিস্তেজ হয়ে পড়েন। সহযোদ্ধারা তাকে ফিল্ড হাসপাতালে পাঠান।   পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:২০১০-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ব্রাহ্মণবাড়িয়া জেলার ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। বাংলাদেশ ব্যাংক কর্তৃক পরিচালিত হলেই কোন শিক্ষা প্রতিষ্ঠান উল্লেখযোগ্য হবে না —শাকিল (আলাপ · অবদান) ১০:৫৬, ১৭ জুলাই ২০২৩ (ইউটিসি) বাংলাদেশ ব্যাংক স্কুল, সিলেট   – (অপসারণের প্রস্তাবনা দেখুনলগ দেখুন) () উল্লেখযোগ্য কোনো বিদ্যালয় নয়। নিবন্ধে যথেষ্ট তথ্য নেই। একটি তথ্যসূত্রহীন নিবন্ধ। অর্ঘ্য বড়ুয়া (আলাপ) ০৭:৪৯, ১০ জুলাই ২০২৩ (ইউটিসি)  রাখুন, কেননা এটি বাংলাদেশ ব্যাংক কর্তৃক পরিচালিত একটি মাধ্যমিক স্কুল। মো. মাহমুদুল আলম (আলাপ) ১৪:০০, ১৬ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মঞ্জুলা (১৯৫৩-২০১৩) ভারতের তামিল চলচ্চিত্র শিল্পের একজন অভিনেত্রী ছিলেন। তামিল ভাষার চলচ্চিত্র ছাড়াও তিনি তেলুগু ভাষার চলচ্চিত্রেও অভিনয় করতেন।  মঞ্জুলা সর্বপ্রথম জেমিনি গণেশন এবং কাঞ্চনা অভিনীত চলচ্চিত্র শান্তি নীড়ায়ম (১৯৬৯) এ উঠতি বয়সী তরুণীর চরিত্রে অভিনয় করেছিলেন। এমজিআর অভিনীত রিকশাকারান (১৯৭১) এ তিনি তার ক্যারিয়ারের প্রথম নায়িকার ভূমিকায় ছিলেন।  ১৯৭৬ সালে অভিনেতা বিজয়কুমারকে মঞ্জুলা বিয়ে করেন, তাদের তিন কন্যা হয়েছিলো।  তথ্যসূত্র  বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৫৩-এ জন্ম বিষয়শ্রেণী:২০১৩-এ মৃত্যু বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতে দুর্ঘটনাজনিত মৃত্যু বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল টেলিভিশনের অভিনেত্রী
শিলাইদহ কাছারি বাড়ি থেকে ঠাকুর পরিবারের জমিদারির কার্যক্রম পরিচালিত হতো। ১৮৯২ সালে এই কাচারি বাড়িটি নির্মিত হয়। এই কাছারি বাড়িটি রবীন্দ্র কাছারি ঘর নামেও পরিচিত।   ইতিহাস  ১৮৯২ সালে  জমির উপর দ্বিতল ভবন বিশিষ্ট কাছারি বাড়িটি নির্মিত হয়। জমি থেকে প্রাপ্ত খাজনা ব্যবস্থাপনা এই কাছারি বাড়ি থেকে পরিচালিত হতো। উল্লেখ্য যে ঠাকুর পরিবার শিলাইদহ কুঠিবাড়ি বসবাসের জন্য ব্যবহার করলেও রবীন্দ্রনাথ ঠাকুর কুঠিবাড়িতে বসেই জমিদারি পরিচালনা করতেন। তিনি বিশেষ কারণ ছাড়া কাছারি বাড়িতে যেতেন না।  রবীন্দ্রনাথ ঠাকুর জমিদারি গ্রহনের পূর্বে কাছারি বাড়ির প্রজা সমাবেশে হিন্দু ও মুসলমানের বসার ব্যবস্থা পৃথক ছিল। রবীন্দ্রনাথ ঠাকুর এই প্রথা বাতিল করেন। জমিদারির খাজনা আদায় ছাড়াও এই ভবনের মাঠে মেলা অনুষ্ঠিত হতো। রবীন্দ্রনাথ ঠাকুর এই মেলা পরিদর্শন করতেন।  ভবনটি কুষ্টিয়া জেলা প্রশাসনের অধীনে ছিল। ২০২০ সালে কুষ্টিয়া জেলা প্রশাসন ভবনটি প্রত্নতত্ত্ব অধিদপ্তরের নিকট হস্তান্তর করে। ভবনটি বেশকিছু দিন শিলাইদহ ইউনিয়নের ভূমি কার্যালয় ছিল। ঝুঁকিপূর্ণ হওয়ার কারণে বর্তমানে ভবনটি পরিত্যক্ত। ২০২৩ সালে মে মাস থেকে প্রত্নতত্ত্ব অধিদপ্তর ভবনটি সংস্কারের কাজ শুরু করে।   গঠনশৈলী  কাছারি বাড়িতে একটি পুকুর ও স্টাফ কোয়ার্টার রয়েছে। পূর্ব দিকে একটি দিঘি রয়েছে, এই দিঘির পশ্চিম পাড়ে ঘোড়ার আস্তাবল ছিল। আস্তাবলের কিছু ধ্বংসাবশেষ এখনও দৃশ্যমান। নিরাপত্তার স্বার্থে প্রবেশপথে একটি লোহার দরজা নির্মিত হয়েছিল কিন্তু এটিও আর নেই।  দ্বিতল ভবনটির নিচতলায় ৪টি কক্ষ ও উপরের তলায় ৩টি কক্ষ রয়েছে। এর স্থাপত্য নকশা ইন্দো-ইউরোপীয় তবে খুবই সাধারণ। ভবনটি পূর্ব-পশ্চিমে ১৯.৪৭ মিটার দীর্ঘ ও প্রস্থ ৯ মিটার।   গ্রন্থপঞ্জিকা      তথ্যসূত্র   বিষয়শ্রেণী:শিলাইদহ বিষয়শ্রেণী:রবীন্দ্রনাথ ঠাকুর বিষয়শ্রেণী:১৮৯২-এ প্রতিষ্ঠিত বিষয়শ্রেণী:কুষ্টিয়া জেলার দর্শনীয় স্থান বিষয়শ্রেণী:কুষ্টিয়া জেলার প্রত্নতাত্ত্বিক স্থাপনা বিষয়শ্রেণী:১৮৯২-এ ব্রিটিশ ভারতে প্রতিষ্ঠিত বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
রাঢ় বেঙ্গল টাইগার্স একটি পেশাদার ফিল্ড হকি ফ্র্যাঞ্চাইজি দল, যেটি দুর্গাপুর ভিত্তিক এবং হকি ইন্ডিয়া লিগ-এ অংশগ্রহণ করে। এটি শ্রাচি স্পোর্টসের মালিকানাধীন। ২০২৪–২৫ আসরে পুরুষদের দল চ্যাম্পিয়ন হয় এবং নারীদের দল তৃতীয় স্থান অর্জন করে।  অস্ট্রেলিয়ার প্রাক্তন খেলোয়াড় কলিন ব্যাচ ও গ্লেন টার্নার যথাক্রমে পুরুষ ও নারীদের দলের কোচ।  মালিকানা রাঢ় বেঙ্গল টাইগার্সের মালিক রাহুল টোডির শ্রাচি স্পোর্টস।  পুরুষ দল ২০২৪–২৫  উৎস  নারী দল ২০২৫ ২০২৫ সালের হকি ইন্ডিয়া লিগ-এর নারী দলের তালিকা নিম্নরূপ:  * বেতন ১৫ অক্টোবর ২০২৪ অনুযায়ী USD ($) মূল্যে।  পারফরম্যান্স রেকর্ড  গোলদাতারা পুরুষ দল  নারী দল  তথ্যসূত্র  বিষয়শ্রেণী:হকি ইন্ডিয়া লিগ দল বিষয়শ্রেণী:ভারতের মাঠ হকি ক্লাব বিষয়শ্রেণী:কলকাতায় ক্রীড়া বিষয়শ্রেণী:২০২৪ সালে প্রতিষ্ঠিত মাঠ হকি ক্লাব  en:Rarh Bengal Tigers
বিজয় '৭১ মহান মুক্তি সংগ্রামে বাংলার সর্বস্তরের মানুষের স্বতঃস্ফূর্ত অংশগ্রহণের মূর্তপ্রতীক মুক্তিযুদ্ধের ভাস্কর্য। বাংলাদেশ কৃষি বিশ্ববিদ্যালয়ের শিল্পাচার্য জয়নুল আবেদিন মিলনায়তনের সামনে মাথা উঁচু করে দাঁড়িয়ে আছে বিজয় '৭১।'বিজয় ৭১' , মোঃ শাহীন আলম, দৈনিক সমকাল। ঢাকা থেকে প্রকাশের তারিখ: ২৮ সেপ্টেম্বর ২০১০। বাংলাদেশের শিক্ষাক্রমের সপ্তম শ্রেণির শিল্প ও সংস্কৃতি বইয়ের ভূমিকায় ভাস্কর্যটির উল্লেখ আছে।   ইতিহাস  বাংলাদেশের স্বাধীনতা যুদ্ধে বাংলাদেশ কৃষি বিশ্ববিদ্যালয়ের ক্যাম্পাসের রেস্ট হাউসে পাকিস্তান সেনাবাহিনী ৯৩ ব্রিগেডের মূলদপ্তর ছিল। এখান থেকেই বৃহত্তর ময়মনসিংহ অঞ্চলে বাঙালি নিধনের নির্দেশনা দেওয়া হতো। যুদ্ধে বিশ্ববিদ্যালয় সংশ্লিষ্ঠ ইতিহাস স্মরণে ভাস্কর্য নির্মাণের উদ্যোগ নেওয়া হয়। শ্যামল চৌধুরীর তত্ত্বাবাধানে নির্মিত বিজয় '৭১ ভাস্কর্যটির নির্মাণ কাজ ২০০০ সালের জুন মাসে শেষ হয়। ভাস্কর্যটির নির্মাণ ব্যয় প্রায় ২৪ লাখ টাকা।   বর্ণনা  ছয় ফুট উঁচু একটি বেদীর ওপর অবস্থিত ভাস্কর্য একজন নারী, একজন কৃষক ও একজন ছাত্র মুক্তিযোদ্ধার। একজন কৃষক মুক্তিযোদ্ধা বাংলাদেশের পতাকা তুলে ধরেছে আকাশের দিকে। তার ডান পাশে শাশ্বত বাংলার সর্বস্বত্যাগী ও সংগ্রামী নারী দৃঢ়চিত্তে মুক্তিযুদ্ধে অংশগ্রহণের আহ্বান জানাচ্ছেন। যার সঙ্গে আছে রাইফেল। অন্যদিকে একজন ছাত্র মুক্তিযুদ্ধে গ্রেনেড ছোঁড়ার ভঙ্গিমায় বাম হাতে রাইফেল নিয়ে তেজোদীপ্ত চিত্তে দাঁড়িয়ে আছে।বাংলাদেশ কৃষি বিশ্ববিদ্যালয়ে মুক্তিযুদ্ধের স্মরণে নির্মিত ভাস্কর্য বিজয় '৭১, দৈনিক সমকাল। ঢাকা থেকে প্রকাশের তারিখ: ১৮ আগস্ট ২০১২   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:বাংলাদেশ কৃষি বিশ্ববিদ্যালয় বিষয়শ্রেণী:ময়মনসিংহের বহিরঙ্গন ভাস্কর্য বিষয়শ্রেণী:ময়মনসিংহ বিভাগের ভবন ও স্থাপনা বিষয়শ্রেণী:২০০০-এর ভাস্কর্য
র্ঙ্গোগ-জো-ত্শুল-খ্রিম্স-শেস-রাব () (১১১৫-১১৫৮) হেবজ্র তন্ত্র সম্বন্ধীয় একজন তিব্বতী পণ্ডিত ছিলেন।  সংক্ষিপ্ত জীবনী র্ঙ্গোগ-জো-ত্শুল-খ্রিম্স-শেস-রাব ১১১৫ খ্রিষ্টাব্দে তিব্বতে জন্মগ্রহণ করেন। তার পিতার নাম ছিল র্ঙ্গোগ-ম্দো-স্দের ()। পিতার নিকট তিনি হেবজ্র তন্ত্র সম্বন্ধে শিক্ষাগ্রহণ করেন। তিনি স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পণ্ডিতের নিকট এই তন্ত্র সম্বন্ধে ও র্গ্যাল-বো-লো () নামক পণ্ডিতের নিকট স্গ্রোন-মা-র্নাম-গ্সুম () নামক তত্ত্ব সম্বন্ধে অধ্যয়ন করেন। তিনি দার-ম্দ্জেস () নামক এক মহিলাকে বিবাহ করেন এবং তাদের র্ঙ্গোগ-কুন-দ্গা'-র্দো-র্জে () নামে এক পুত্রসন্তানের জন্ম হয়।  তথ্যসূত্র  আরো পড়ুন Roerich, George, trans. 1996. The Blue Annals. 2nd ed. Delhi: Motilal Banarsidas, p. 409.  বিষয়শ্রেণী:কাগ্যু বিষয়শ্রেণী:১১১৫-এ জন্ম বিষয়শ্রেণী:১১৫৮-এ মৃত্যু
thumb|স্যামুয়েল পিয়েরপন্ট ল্যাংলি স্যামুয়েল পিয়েরপন্ট ল্যাংলি (আগস্ট ২২, ১৮৩৪ - ফেব্রুয়ারি ২৭, ১৯০৬) একজন মার্কিন জ্যোতির্বিজ্ঞানী, পদার্থবিজ্ঞানী, বেলোমিটারের উদ্ভাবক এবং বিমান-চালনা ও নভোশ্চরণ বিদ্যার পথিকৃৎ। তিনি বোস্টন লাতিন স্কুল থেকে স্নাতক সম্পন্ন করেন এবং হার্ভার্ড কলেজ মানমন্দিরের সহকারী হিসেবে কর্মজীবন শুরু করেন। তিনি বিমান নিয়ে গবেষণা শুরু করেন ১৮৯৬ সালে। রাইট ভাইরা আকাশে উড়ার আগেই তিনি তিনবার আকাশে বিমান ওড়ানোর চেষ্টা করেছিলেন। তৃতীয় বারে প্রায় সফল হয়েছিলেন। কিন্তু পূর্ণ সফলতা আসেনি। ১৯১৪ সালে তার নির্মিত বিমানটিতেই শক্তিশালী ইঞ্জিন বসিয়ে তাকে আকাশে ওড়ানো হয়েছিল। কিন্তু তার আগেই তিনি মৃত্যুবরণ করেন। বিমান চালনা বিদ্যার ইতিহাসে তার অবদান স্বর্ণাক্ষরে লিখা থাকবে।   তথ্যসূত্র    বহিঃসংযোগ   www.flyingmachines.org  www.centennialofflight.gov  বিষয়শ্রেণী:১৮৩৪-এ জন্ম বিষয়শ্রেণী:১৯০৬-এ মৃত্যু বিষয়শ্রেণী:মার্কিন জ্যোতির্বিজ্ঞানী বিষয়শ্রেণী:মার্কিন উদ্ভাবক বিষয়শ্রেণী:মার্কিন প্রকৌশলী বিষয়শ্রেণী:মার্কিন বায়বান্তরীক্ষ প্রকৌশলী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:পিটসবার্গ বিশ্ববিদ্যালয়ের শিক্ষক
শ্রী মহামারিয়াম্মান মন্দির (Tamil: ஸ்ரீ மகாமாரியம்மன் திருக்கோவில், Śrī Māriyammaṉ Kōvil) মালয়েশিয়ার কুয়ালালামপুরের প্রাচীনতম হিন্দু মন্দির। ১৮৭৩ সালে প্রতিষ্ঠিত মন্দিরটি জালান বন্দরের (পূর্বনাম হাই স্ট্রিট) চিনাটাউনের প্রান্তে অবস্থিত। ১৯৬৮ সালে দক্ষিণ ভারতীয় মন্দিরের শৈলীতে অলঙ্কৃত 'রাজা গোপুরম' টাওয়ার সমন্বিত একটি নতুন কাঠামো তৈরি করা হয়েছিল।  এর সূচনা থেকেই মন্দিরটি প্রাথমিক ভারতীয় অভিবাসীদের জন্য একটি গুরুত্বপূর্ণ উপাসনার স্থান প্রদান করে এবং এখন এটি একটি গুরুত্বপূর্ণ সাংস্কৃতিক ও জাতীয় ঐতিহ্য।  ইতিহাস শ্রী মহামারিয়ম্মান মন্দিরটি ১৮৭৩ সালে কে. থাম্বোসামি পিল্লাই দ্বারা প্রতিষ্ঠিত হয়েছিল এবং প্রাথমিকভাবে পিল্লাই পরিবার এটি একটি ব্যক্তিগত মন্দির হিসাবে ব্যবহার করেছিল।  পরিবারটি ১৯২০ এর দশকের শেষের দিকে মন্দিরের দরজা জনসাধারণের জন্য উন্মুক্ত করে দেয় এবং অবশেষে মন্দিরের পরিচালনা একটি ট্রাস্টি বোর্ডের কাছে হস্তান্তর করে।  এটি মালয়েশিয়ার প্রাচীনতম কার্যকরী হিন্দু মন্দির। এটি দেশের সবচেয়ে ধনী হিসেবেও পরিচিত।  মন্দিরটি মূলত কুয়ালালামপুর রেলওয়ে স্টেশনের কাছাকাছি কোথাও স্থাপন করা হয়েছিল।  এটি জালান তুন এইচএস বরাবর তার বর্তমান অবস্থানে স্থানান্তরিত হয়েছে। ১৯৮৫ সালে লি (কেএল-এর চায়নাটাউনের পাশে)।  ১৮৮৭ সালে প্রাথমিক আটাপ কাঠামো ভেঙে ফেলা হয় এবং এর জায়গায় একটি ইটের ভবন তৈরি করা হয়। ১৯৬৮ সালে সমাপ্ত বর্তমান মন্দির নির্মাণের পথ তৈরি করার জন্য এই কাঠামোটি ভেঙে দেওয়া হয়েছিল। মন্দিরের চিত্তাকর্ষক প্রবেশদ্বার গোপুরম নামে পরিচিত ১৯৭২ সালে সম্পন্ন হয়েছিল। ১৯৭৩ সালে নতুন মন্দিরটি পবিত্র করা হয়েছিল। তথ্যসূত্র  বহিঃসংযোগ বিষয়শ্রেণী:মারিয়াম্মান মন্দির বিষয়শ্রেণী:মালয়েশিয়ার হিন্দু মন্দির বিষয়শ্রেণী:মালয়েশিয়ায় তামিল বিক্ষিপ্ত উদ্বাসন
এম সিরাজুল ইসলাম ছিলেন একজন ব্যবসায়ী এবং আওয়ামী লীগ রাজনীতিবিদ। ১৯৭০ সালের পাকিস্তান সাধারণ নির্বাচনে তিনি ঢাকা থেকে জাতীয় পরিষদের সদস্য নির্বাচিত হন।  বাংলাদেশ মুক্তিযুদ্ধের প্রাদুর্ভাবের পর, পূর্ব পাকিস্তান থেকে জাতীয় পরিষদের নির্বাচিত সদস্য এবং পূর্ব পাকিস্তানের প্রাদেশিক পরিষদের সদস্যরা নিজেদের একটি সংবিধানে রূপান্তরিত করে। সংবিধান সংবিধান বাংলাদেশের সংবিধান প্রণয়ন করে এবং তিনি স্বাক্ষরকারীর অন্যতম ছিলেন।    প্রাথমিক জীবন  এম সিরাজুল ইসলাম, আলুর বাজার, ঢাকায় জন্মগ্রহণ করেন। তিনি জগন্নাথ বিশ্ববিদ্যালয় থেকে স্নাতক সম্পন্ন করেন। স্নাতক সম্পন্ন করার পর তিনি এমপি ইস্পাহানি গ্রুপের তুলো বিভাগে যোগ দেন। তিনি বহু বছর ধরে ইস্পাহানি গ্রুপে কাজ করেন এবং সেবা করেন। পরে তিনি চাকরি ছেড়ে দেন এবং নিজের ব্যবসা শুরু করেন এবং তাই তিনি বাকুল গ্রুপ  গঠন করেন।   রাজনৈতিক জীবন  ইয়ার মোহাম্মদ খানের ছোট ভাই হয়ে তিনি তাঁর পদক্ষেপ অনুসরণ করেন এবং ছাত্রজীবন থেকেই রাজনীতিতে যোগ দেন। এম সিরাজুল ইসলাম বাংলাদেশের রাজনীতিতে অত্যন্ত সক্রিয় ছিলেন। ১৯৫২ সালে ভাষা আন্দোলনের সময় তাকে গ্রেপ্তার করা হয়েছিল। তবে ইয়ার মোহাম্মদ খান শেষ পর্যন্ত তার ভাইকে জেল থেকে মুক্তি দেওয়ার জন্য প্রয়োজনীয় পদক্ষেপ নিয়েছিলেন। Bengali language movement#Agitations of 1948   বাংলাদেশ আওয়ামী লীগ থেকে মনোনয়ন পাওয়ার পরে, এম সিরাজুল ইসলাম ১৯ ১৯৭০ সালের পাকিস্তানের সাধারণ নির্বাচনে ডাকা থেকে জাতীয় সংসদ সদস্য নির্বাচিত হন। গণপরিষদের ৪০৪ সদস্যের মধ্যে এম সিরাজুল ইসলাম বাংলাদেশের সংবিধানের অন্যতম স্বাক্ষরকারী।    যা যা বাংলাদেশের রাজনীতিতে তাঁর গুরুত্বপূর্ণ ভূমিকাটির ইঙ্গিত দেয়। ১৯৭৩ সালে তিনি রাজনীতি ছেড়ে দেন।   রাজনৈতিক জীবনের অবসান  ১৯৭৩ সালে ঢাকা যে নির্বাচনী এলাকা থেকে তিনি ১৯৭০ সালে জিতেছিলেন, একই নির্বাচনী এলাকা থেকে নির্বাচন অনুষ্ঠানের জন্য শেখ মুজিবুর রহমান তাকে অনুরোধ করেছিলেন। তবে এম সিরাজুল ইসলাম দেশটি এখন স্বাধীন বলে মন্তব্য করে প্রত্যাখ্যান করেছিলেন এবং শেখ মুজিবুর রহমানের সুরক্ষিত হাতে রয়েছে বলেই দেশ যদি তার লড়াইয়ের প্রয়োজন হয় তবে বঙ্গবন্ধু যতদিন চাইবেন তিনি (সিরাজুল ইসলাম) তার পাশে থাকবেন বলে মন্তব্য করেন।   অবদানসমূহ  তিনি লায়ন্স বাংলাদেশের গভর্নর, জাতীয় মেডিকেল কলেজ হাসপাতালের প্রতিষ্ঠাতা সদস্য এবং ঢাকা মহানগর সমিতির সভাপতি ছিলেন। তিনি বাংলাদেশ লাইন্স ফাউন্ডেশন, আঞ্জুমান মফিদুল ইসলাম, বাংলাদেশ পরিবার পরিকল্পনা সমিতি, বাংলাদেশ ডায়াবেটিক সমিতি, ন্যাশনাল হার্ট ফাউন্ডেশন, বাংলাদেশ রেড ক্রিসেন্ট সোসাইটি, লাইফ-সদস্য, বাংলাদেশ যক্ষ্মা সমিতি, বাংলাদেশের লিভার ফাউন্ডেশন, বাংলাদেশ শিশু হাসপাতালের আজীবন সদস্য ছিলেন। তিনি মুক্তি মুক্তি ট্রাস্ট  এবং লায়ন্স পিডিজি ফোরামের শিক্ষাব্যবস্থার চেয়ারম্যানও ছিলেন।  সিরাজুল ইসলাম ১৯৯০ সালে সুবিধাবঞ্চিত শিশুদের শিক্ষা কার্যক্রম (ইউসিইপি) -বাংলাদেশে সহযোগী সদস্য হিসাবে যোগদান করেছিলেন। তিনি ২০০৫ থেকে ২০০৬ সাল পর্যন্ত ইউসিইপি বোর্ড অব গভর্নরসের চেয়ারম্যান ছিলেন।    প্রদর্শিত সৌলন্যাদি  ২০০৫ সালে, কম ভাগ্যবানদের পরিষেবাগুলির স্বীকৃতি হিসাবে লায়ন্স ক্লাবস ইন্টারন্যাশনাল কর্তৃক তাকে "শুভেচ্ছার রাষ্ট্রদূত" ভূষিত করা হয়েছিল।    মৃত্যু  এম সিরাজুল ইসলাম ৭৭ বছর বয়সে ২৭ জানুয়ারি ২০১৩ সালে ঢাকার অ্যাপোলো হাসপাতালে মৃত্যুবরণ কনের।   আরো দেখুন    ইয়ার মোহাম্মদ খান   তথ্যসূত্র   বিষয়শ্রেণী:২০১৩-এ মৃত্যু বিষয়শ্রেণী:১৯৩৫-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী ব্যবসায়ী
Mouryan   প্রয়োজনীয় সংযোগ:   অনুরোধের অবস্থা:   দীর্ঘ সময় ধরে বাংলা উইকিপিডিয়ায় অবদান রেখে চলেছি তথা নিজের সম্পাদনার মধ্য দিয়ে সাধ্য মতো বাংলা উইকির উন্নয়নে সাহায্য করেছি। বিগত মোটামুটি নয় বছরে সহ-সম্পাদকগণকে খুব একটা নারাজ হওয়ার সুযোগ প্রদান করিনি। আমি এমনিই মাঝে মধ্যে বাংলা উইকিতে কে কী কাজ করছে, সাম্প্রতিক পরিবর্তনসমূহ দেখে বেড়াই। পশ্চাৎপসরকের অধিকারটি পেলে চেষ্টা করবো যথাসম্ভব এটির সদব্যবহার করে ধ্বংসপ্রবণতাকে আরো কার্যকরীভাবে রুখতে। Mouryan (আলাপ) ১৪:৪৪, ৩১ জানুয়ারি ২০২৩ (ইউটিসি)   @Mouryan শুভেচ্ছা নিবেন। আপনি বিশ্বস্ত ব্যবহারকারী এতে কোনো সন্দেহ নাই। উইকিপিডিয়া:রোলব্যাক পড়েছেন? আর এটিও নিশ্চিত হওয়া প্রয়োজন যে, আপনার অধিকারটি আসলে প্রয়োজন কিনা! আমি লক্ষ্য করলাম, এখন পর্যন্ত মাত্র ৯ বার পূর্বাবস্থায় ফেরত লিংকটি ব্যবহার করেছেন। প্রায় তিন বছর আগে ফাইল স্থানান্তরকারী অধিকার পেলেও ১ বার এটি ব্যবহার করেছেন। — ইয়াহিয়া (আলাপ • অবদান) - ১৬:২৪, ৩১ জানুয়ারি ২০২৩ (ইউটিসি) । উত্তর দেননি। — ইয়াহিয়া (আলাপ • অবদান) - ১৪:২৫, ১২ ফেব্রুয়ারি ২০২৩ (ইউটিসি)   Tanvir Hayder   প্রয়োজনীয় সংযোগ:   অনুরোধের অবস্থা:   আমি উইকিপিডিয়ায় যোগদান করি ২০২১ সালে। দীর্ঘ বিরতি দিয়ে আমি গত ১ মাস যাবৎ নিয়মিত উইকিপিডিয়ায় অবদান রাখতে শুরু করি। আমি নিবন্ধ সম্পাদনার কাজ করি এবং নতুন নতুন নিবন্ধ তৈরী করি। আমার করা কয়েকটি নিবন্ধ উল্লেখ যোগ্য বলে মনে হয় না বলে ডিলিট করা হয়েছে। এখনো আমার অনেকগুলো নিবন্ধ এক্টিভ রয়েছে। আমি রোলব্যাক এর নিয়মাবলী পড়েছি এবং এটির শর্তগুলো সাথে সম্মতি দিচ্ছি। আমি ইচ্ছায় ধ্বংসমূলক কাজ করলে তার জন্য জবাব দিতে বাধ্য থাকিব। আমার অনুরোধ গ্রহণ করার জন্য প্রশাসকদের একান্ত মর্জি কামনা করছি। Tanvir Hayder (আলাপ) ০১:৩২, ১৭ জুন ২০২৩ (ইউটিসি) , যথেষ্ট অভিজ্ঞ নন। মোট সম্পাদনা ৫২১টি যেখানে পূর্বাবস্থায় ফেরত নিয়েছেন ৩টি সম্পাদনা। রিয়াজ (আলাপ) ০৭:২২, ১৭ জুন ২০২৩ (ইউটিসি)   মোঃ মোস্তাফিজুর রহমান কাইয়ুম   প্রয়োজনীয় সংযোগ:   অনুরোধের অবস্থা:   আমি দীর্ঘদিন ধরে উইকিপিডিয়ায় কাজ করছি। বাংলা/ইংরেজি/বিষ্ণুপ্রিয়া মনিপুরী (ভাষাতে) । তাই আমি উইকিপিডিয়া রোলব্যাক অধিকার পেতে ইচ্ছুক কারণ আমি এখন নিয়মিত টহল ও প্রদান করি এবং ধবংস প্রবণতা রোধ কল্পে কাজ করছি।আমি যাতে বেশি বেশি করে ধবংস প্রবণতা রোধ করতে পারি সেজন্য সম্মানিত প্রশাসক মহোদয়ের নিকট রোলব্যাক অধিকার পেতে বিনীত আবেদন করছি। মোঃ মোস্তাফিজুর রহমান কাইয়ুম (আলাপ) ১৬:৫৩, ৫ আগস্ট ২০২৩ (ইউটিসি)  যথেষ্ট অভিজ্ঞ নন। আবেদনের পূর্বে অবশ্যই নীতিমালা পড়ে নিবেন। ধন্যবাদ। রিয়াজ (আলাপ) ১৭:৩২, ৫ আগস্ট ২০২৩ (ইউটিসি)
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ। Notability (books) অনুসারে বিশ্বকোষে স্থান পাওয়ার মত সতন্ত্র উল্লেখযোগ্যতা নেই।--যুদ্ধমন্ত্রী আলাপ ০৩:১৬, ২৫ সেপ্টেম্বর ২০১৪ (ইউটিসি) চরিত্র গঠনের মৌলিক উপাদান   – (অপসারণের প্রস্তাবনা দেখুনলগ দেখুন) () উল্লেখযোগ্যতার অভাব Ibrahim Husain Meraj (আলাপ) ০৫:১২, ১ সেপ্টেম্বর ২০১৪ (ইউটিসি)  ইতিমধ্যে নিবন্ধটির মান উন্নয়ন করা হয়েছে। যেহেতু এর মাণ উন্নয়ন একটি চলমান প্রক্রিয়া, নিবন্ধ অপসারণের প্রস্তাবনাটি সরিয়ে দেওয়ার অনুরোধ থাকলো। -- Husain007 (আলাপ) ১০:৫৭, ১ সেপ্টেম্বর ২০১৪ (ইউটিসি)  Sorry for action. I did it not knowing the rules. I ask admin to take into account the notability of article and remove deletion tag. Thank you. -- ~Mohammad Hossain~ ১০:৪৯, ৫ সেপ্টেম্বর ২০১৪ (ইউটিসি)  উল্লেখযোগ্যতার অভাব রয়েছে। যাচাইযোগ্যতার জন্যে তেমন কোনো তথ্যসূত্রও নেই। অপসারণের পক্ষে । --মহীন রীয়াদ (আলাপ) ১৫:২০, ২০ সেপ্টেম্বর ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
মাহি বাজাজ সাগর বাঁধ হল ভারতের রাজস্থান রাজ্যের বানসয়ারা জেলায় একটি নদী বাঁধ।বাঁধটি মাহি নদীতে নির্মাণ করা হয়েছে। বাঁধটি ১৯৭২-১৯৮৩ সালের মধ্যে নির্মাণ করা হয়। এটি জল সরবরাহ ও জলবিদ্যুৎ উৎপাদনের লক্ষে নির্মাণ করা হয়েছে।এই বাঁধ রাজস্থানের দ্বিতীয় বৃহত্তম বাঁধ। বাঁধটি শ্রী জামনালা বাজাজ -এর নামে উৎসর্গ করা হয়েছে।  জল বিদ্যুৎ thumb|মাহি বাজাজ সাগর বাঁধ|300px|left বাঁধটি থেকে মোট ১৪০ মেগাওয়াট বিদ্যুৎ উৎপাদিত হয়।.http://www.rvunl.com/Mahi%20hydel%20power%20station.php   ধাপ  ইউনিট সংখ্যা উৎপাদন ক্ষমতা(মেগাওয়াট)  চালুর তারিখ  অবস্থা ১  ১ ২৫   ১৯৮৬ জানুয়ারী সক্রিয় ১  ২ ২৫   ১৯৮৬ ফেব্রুয়ারি সক্রিয় ২  ১  ৪৫   ১৯৮৯ ফেব্রুয়ারি সক্রিয়  ২ ২ ৪৫   ১৯৮৯ সেপ্টেম্বর সক্রিয়  তথ্যসূত্র   বিষয়শ্রেণী:রাজস্থান বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৮৩-এ রাজস্থানে প্রতিষ্ঠিত